
ЦIыхухэм ябгхэр щIакъузэну къыхелъхьэ
УФ-м Экономикэ зыужьыныгъэмкIэ и министерствэм къэралым 2016 — 2019 гъэхэм зэрызиужьыну щIыкIэр къыщыгъэлъэгъуа и проектым щиубзыхуащ иджыпсту зэрыт щытыкIэм къызэрикIыну щIыкIэр.
Урысей экономикэр и пIэм зэриуджыхьыр къызэрызэранэкIыну Iэмалу къыхалъхьар зигу ирихьын лэжьакIуэ къэгъуэтыгъуейщ — абыхэм я мурадщ улахуэхэр ягъэмэщIэну. ЦIыхухэм я хэхъуэхэр 2016 гъэм проценти 2,8-кIэ, 2017 гъэм — 0,3-кIэ ягъэмэщIэну я гугъэщ. Пенсэхэм кIэраудынур нэхъыбэжщ: дызэрыт илъэсым проценти 4,8-кIэ, 2017 гъэм — процентитIкIэ нэхъ мащIэ ящIыну къыхалъхьэ. ЦIыхухэм я хэхъуэхэм хэхъуэжу щыхуежьэнур 2018 гъэрщ икIи иджыпсту щыIэ мардэхэм щынэсыжынур 2019 гъэрщ.
Визэншэу зэкIэлъыкIуэну хуитщ
Украинэм, Куржым, Косовэм щыпсэухэр Европэм и къэралхэм визэн-шэу кIуэну хуит хъуащ. Апхуэдэу жиIащ ЕС-м и лIыкIуэ Хан Йоханнес.
А Iуэхур тэмэму зэтеухуэным пыщIа лэжьыгъэ-хэр иджыри йокIуэкI, ауэ Европэм и гъунапкъэр украинхэмрэ куржыхэмрэ яхузэIуихащ. Хан Йоханнес къыхигъэщащ зи гугъу ищI щIыналъищым щыпсэухэм апхуэдэ хуитыныгъэ яIэн папщIэ къэралхэм хуагъэува псори нэсу зэрагъэзэщIар.
Тыркум и гугъу щищIым жиIащ абы щыпсэухэм апхуэдэ хуитыныгъэ зэкIэ зэрамыIэр. Апхуэдэу щытми, Тыркум и гъунапкъэр ЕС-м хыхьэ къэралхэм я цIыхухэм яхузэIуихакIэщ.
